**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՄԱՅԻՍԻ 9-Ի ԱՌԹԻՎ**

Սիրելի՛ թալինցիներ,

հայրենակիցներ,

Ջերմորեն շնորհավորում եմ մայիսի 9-ի` Հաղթանակի և խաղաղության տոնի առթիվ:

Շնորհավորում եմ Հայրենական պատերազմի վետերաններին, Արցախյան պատերազմների մասնակիցներին, խոնարհումս եմ հայտնում Երկրորդ աշխարհամարտում և Շուշիի ազատագրման պայքարում հաղթանակներ կերտած ու անմահացած հայորդիների հիշատակին։

Մեր պատմության ամենափառավոր էջերից է մայիսի 9-ը, որպես փաստարկն այն բանի, որ հայ ժողովուրդը պատրաստ է զենքով և սեփական կյանքի գնով պաշտպանել իր ապրելու ու արարելու իրավունքը։ Ցանկանում եմ, որ անկախ այն դժվարություններից, պարտություններից և կորուստներից, որոնք մենք ունեցանք վերջին ժամանակներում, մայիսինյան հաղթական ոգին մեզ ուղղորդի հետագա ձեռքբերումների և հաղթանակների կերտման գործում։

***Թալին համայնքի ղեկավար՝ Տավրոս Սափեյան***